section_heading: Povijesni pregled
paragraph_text: Neki od najznačajnijih uspješnih sustava za obradu prirodnog jezika razvijenih u 1960-ima su SHRDLU, sustav za obradu prirodnog jezika koji radi u ograničenom "svijetu blokova" s ograničenim vokabularom, i ELIZA, simulacija psihoterapeuta koju je napisao Joseph Weizenbaum između 1964. i 1966. Gotovo bez korištenja ikakvih informacija o ljuskom razmišljanju i emocijama, ELIZA je ponekad pružala interakciju zapanjujuće nalik ljudskoj. Kada "pacijent" nadiđe njezinu vrlo malenu bazu znanja, ELIZA bi mogla pružiti generički odgovor, primjerice odgovarajući na "Boli me glava" pitanjem "Zašto kažete da Vas boli glava?".